stanford-oval/wikipedia huggingface dataset:
กาแฟขี้ชะมด
การเลียนแบบกระบวนการย่อย

มีกระบวนการทางอุตสาหกรรมหลายอย่างที่พยายามจะลอกเลียนแบบกระบวนการย่อยของชะมดโดยไม่ต้องอาศัยชะมด
นักวิจัยที่มหาวิทยาลัยฟลอริดาได้จดสิทธิบัตรสำหรับกระบวนการหนึ่งเช่นนี้ 
ตามใบสมัครสิทธิบัตร  มีการทดสอบทางประสาทสัมผัสและตรวจสอบว่า  มีการลดระดับความขมของกาแฟอย่างมีนัยสำคัญ
บริษัท Coffee Primero ได้ทำสัญญากับมหาวิทยาลัยเพื่อใช้เทคโนโลยีนี้
มีบริษัทเวียดนามที่อ้างว่า  ได้เลียนแบบกระบวนการย่อยโดยการแช่ในเอนไซม์
การเลียนแบบกระบวนการย่อยมีแรงจูงใจหลายอย่าง
คือ  ราคาแพงของกาแฟขี้ชะมดสร้างแรงกดดันที่จะหาทางผลิตกาแฟให้ได้เป็นจำนวนมาก
และการผลิตกาแฟในปัจจุบันใช้แรงงานมาก  ไม่ว่าจะเป็นแบบชะมดป่าหรือชะมดเลี้ยง
ทั้งผลผลิตที่มีน้อย  และแรงงานที่ต้องใช้  ล้วนแต่มีผลทำให้กาแฟมีราคาแพง 
นอกจากนั้นแล้ว  การเลียนแบบอาจเป็นการตอบสนองต่อจำนวนชะมดที่มีลดลง
สวัสดิภาพของสัตว์

โดยดั้งเดิมแล้ว  จะมีการเก็บกาแฟขี้ชะมดจากมูลของชะมดป่าที่พบรอบ ๆ ไร่กาแฟ
ระบบการผลิตที่ไม่เหมือนใครเช่นนี้  ทำให้กาแฟมีน้อย  และมีราคาแพง
แต่เริ่มพึ่งเร็ว ๆ นี้  มีฟารม์ชะมดในเอเชียอาคเนย์ที่กำลังเพิ่มพูนจำนวน
มีผลเป็นชะมดเป็นหมื่น ๆ ตัวต้องถูกขังอยู่ในกรง (คล้ายกรงไก่ในฟาร์มไก่) และถูกบังคับเรื่องการกิน[ต้องการอ้างอิง]
คริส เช็บเฟิร์ด  ผู้เป็นรองผู้อำนวยการประจำเขตเอเชียอาคเนย์ขององค์การนอกภาครัฐ Traffic ซึ่งเป็นองค์กรมีเป้าหมายในการลดความเสี่ยงความสูญพันธุ์ของสัตว์และพืชที่มีการค้าขาย  ได้กล่าวไว้ว่า
สภาพ (ของชะมด) แย่มาก  เหมือนกับไก่ถูกขังในกรง (ในฟาร์มอุตสาหกรรม)...
ชะมดจะถูกจับมาจากป่า  และจะต้องทนต่อสภาพที่น่าสะพรึงกลัวหลายอย่าง
พวกมันจะต่อสู้เพื่อที่จะอยู่ด้วยกัน  แต่ก็ต้องมาแยกจากกัน  และจะต้องทนต่ออาหารที่แย่มาก ๆ ในกรงที่เล็ก ๆ
มีอัตราการตายในระดับสูงสำหรับชะมดบางประเภท  เป็นความเสี่ยงที่สำคัญต่อการอนุรักษ์ชะมด
สภาพเช่นนี้กำลังเพิ่มพูนอย่างต่อเนื่องและควบคุมไม่ได้  แต่สาธารณชนทั่วไปยังไม่ค่อยรู้ว่ากาแฟขี้ชะมดนั้นทำมาอย่างไร
เราควรจะรับรู้ว่า  ชะมดเป็นหมื่น ๆ ตัวกำลังถูกขังอยู่ในสถานการณ์เช่นนี้
(ผมเชื่อว่า) เราจะรู้สึกสะอิดสะเอียนกับกาแฟ (ขี้ชะมด) ถ้ารู้
ในปี ค.ศ. 2013 การตรวจสอบโดยองค์กรการกุศล People for the Ethical Treatment of Animals (มนุษย์เพื่อการปฏิบัติที่มีจริยธรรมต่อสัตว์) ซึ่งมีสโลแกนว่า "สัตว์ไม่ใช่ของเราเพื่อกิน ใส่ ทดลอง ใช้เพื่อการบันเทิง หรือทำทารุณกรรมอย่างใดอย่างหนึ่ง" พบว่า  ชะมดป่าถูกจับขังไว้ในฟาร์มในประเทศอินโดนีเซียและประเทศฟิลิปปินส์
ชะมดไม่มีโอกาสที่จะวิ่งไปวิ่งมา  ขาดอาหารที่สมควร  และไม่มีที่อยู่ที่เพียงพอ
คลิปภาพยนตร์ที่ถ่ายในงานตรวจสอบแสดงพฤติกรรมผิดปกติของชะมดเช่น  การเดินกลับไปกลับมา  การเดินหมุน  และการกัดกรง
ขนชะมดบ่อยครั้งจะหลุดออก (ดูวิดิโอ Kopi Luwak - Cruelty in Every Cup (เสียงบรรยายเป็นอังกฤษ))
นายโทนี่ ไวลด์  นักการตลาดที่เริ่มนำกาแฟขี้ชะมดไปขายในประเทศตะวันตกกล่าวว่า  เขาไม่สนับสนุนการบริโภคกาแฟขี้ชะมดอีกต่อไปเพราะเหตุทารุณกรรมต่อสัตว์  และได้เริ่มการรณรงค์ที่ใช้ชื่อว่า "Cut the Crap (ตัดขี้นั้นออก)" เพื่อหยุดการบริโภคกาแฟขี้ชะมด
ชาวไร่ที่เลี้ยงชะมดขังในเมือง Takengon เกาะสุมาตราเหนือ  ได้ยืนยันต่อเจ้าหน้าที่ของ BBC ว่าตนส่งเมล็ดกาแฟขี้ชะมดขายให้กับผู้ส่งออกที่ส่งผลิตภัณฑ์ไปยังยุโรปและเอเชีย
ราคาและแหล่งขาย

กาแฟขี้ขะมดเป็นกาแฟที่แพงที่สุดอย่างหนึ่งของโลก  มีราคาขายประมาณ 220-1,320 ดอลลาร์สหรัฐต่อกิโลในปี พ.ศ. 2553 
ส่วนกาแฟเพียงพอน (weasel coffee) ของคนเวียดนามที่ได้มาจากเพียงพอนป่า มีราคาที่ US$3,000 ต่อกิโลกรัม 
ลูกค้าโดยมากเป็นคนเอเชีย  โดยเฉพาะคนญี่ปุ่น  คนไต้หวัน  และคนเกาหลีใต้ 
ส่วนแหล่งผลิตมีมากมาย  แต่ละปีมีผลผลิตไม่เท่ากัน
ราคาที่จ่ายให้คนกลางที่ตระเวนเก็บจากผู้ผลิตในประเทศฟิลิปปินส์อยู่ใกล้ ๆ กับ US$20 ต่อกิโลกรัม
มีร้านกาแฟพิเศษที่ขายกาแฟขี้ชะมดแก้วละ 35-80 ดอลลาร์สหรัฐ 
ส่วนร้านกาแฟในเมืองจาการ์ตาขายกาแฟขี้ชะมดแก้วละ 6-10 ดอลลาร์สหรัฐ
แบบอื่น

มีรายงานเกี่ยวกับกาแฟที่ผ่านกรรมวิธีคล้าย ๆ กันแต่เป็นของธรรมชาติ  โดยมาจากเก้งหรือนก 
และกาแฟขี้ช้าง (Black Ivory coffee) ที่ผลิตทางภาคเหนือของไทยโดยบริษัท Black Ivory Coffee Company Ltd
ในสื่อ

ในปี ค.ศ. 1995 นายจอห์น มาร์ติเนซ์ ของบริษัท จ. มาร์ติเนซ์ และคณะในเมืองแอตแลนตา ประเทศสหรัฐอเมริกา ได้รับรางวัลอิกโนเบล  (รางวัลโนเบลแบบประชด ๆ ทำนองตลก) สำหรับ "กาแฟลูวะก์  กาแฟที่แพงที่สุดของโลก  ทำมาจากเมล็ดกาแฟกินแล้วถ่ายออกโดยตัวลูวะก์  (หรือรู้จักกันว่า  อีเห็น)  ซึ่งเป็นสัตว์คล้าย ๆ แมวป่าลิงซ์  แต่เป็นสัตว์ท้องถิ่นของอินโดนีเซีย"
ดูเพิ่ม

อาหารอินโดนีเซีย
แหล่งข้อมูลอื่น

Kopi Luwak: Cruelty in Every Cup [โกปิ ลูวะก์   (วิดิโอแสดงพฤติกรรมของชะมด  เป็นภาษาอังกฤษ)] (ภาพยนตร์). PETA. สืบค้นเมื่อ 2015-03-06.
Our World Coffee's Cruel Secret - Kopi Luwak [ความลับสุดทารุณของกาแฟในโลกของเรา (รายงานจาก BBC News เป็นภาษาอังกฤษ)] (ภาพยนตร์). BBC News. สืบค้นเมื่อ 2015-03-06.
ABC Australia television: Sumatra - Extreme Coffee เก็บถาวร 2011-08-04 ที่ เวย์แบ็กแมชชีน
ABC News: Story and photo report
BBC: Civet coffee selling well despite SARS
BBC: Report in the Philippines
CBC.ca: Article on "cat poop coffee"
Guardian: World's most expensive coffee tainted by 'horrific' civet abuse
Lataza Coffee: Kopi Luwak: Most bizzare coffee in the world เก็บถาวร 2013-01-16 ที่ เวย์แบ็กแมชชีน
University of Guelph: Article on the effects of the digestive system on coffee beans
USA Today: Article on civet coffee
Lam Dong’s 1st weasel coffee farm opens in VietNam
| ด ค กกาแฟ |
| --- | --- |
หัวข้อ:  เศรษฐศาสตร์  การค้าโดยชอบธรรมของกาแฟ  ผลกระทบต่อสุขภาพ  ประวัติศาสตร์ 
การผลิต:  กระบวนการผลิตกาแฟ  แหล่งปลูกกาแฟ 
ชนิดและสายพันธุ์:  รายชื่อพันธุ์กาแฟ  อะแรบิกา  ชาริเยอร์  โรบัสตา  ใบใหญ่ (ไลเบริกา) 
ส่วนประกอบ:  Cafestol  Caffeic acid  กาเฟอีน  เมล็ดกาแฟ  Furan-2-ylmethanethiol 
กระบวนการผลิตกาแฟ:  การคั่วเมล็ดกาแฟ  การสกัดกาเฟอีน  การบำบัดน้ำเสีย  การคั่วกาแฟที่บ้าน 
การจัดเตรียม/การผลิต:  กาแฟกระป๋อง  กาแฟชงเย็น  กาแฟตุรกี  กาแฟแบบหยดร้อน  กาแฟสำเร็จรูป  กาแฟอาหรับ  เครื่องชงกดกาแฟแบบฝรั่งเศส  เครื่องชงกาแฟ  เครื่องชงกาแฟแบบชะสกัด  เครื่องชงกาแฟแบบเป็นกาหยด  เครื่องชงกาแฟแบบสุญญากาศ  เครื่องชงกาแฟแบบเอสเปรสโซ  เจซแว  เจอเบอนา  ชอร์เรอาดอร์  น็อกบ็อกซ์  ภาชนะบรรจุกาแฟแบบใช้ครั้งเดียว  หม้อชงกาแฟโมคา  เอสเปรสโซ ดอปปีโย  ริสเตรตโต  ลุงโก  แอโรเพรสส์ 
ประเภทของกาแฟ:  อัฟโฟกาโต  คัฟแฟะอาเมรีคาโน  Bica  Bicerin  แบล็ค รัสเชี่ยน  กาแฟเวียดนาม  กาเฟโอแล  กาเฟเดโอยา  กาเฟกอนเลเช  Caffè crema  Café Cubano  โมคา  Café Touba  Caffè corretto  Café com Cheirinho  คัฟแฟะมัคคียาโต  คัปปุชชีโน  การาฆิโย  กาแฟนม  กอร์ตาโด  กาแฟไข่  เอสเปรสโซ  แฟลตไวต์  แฟรปพัชชีโน  กาเลา  Garoto  Greek frappé coffee  กาแฟเย็น  กาแฟกรองอินเดีย (มัทราส)  Ipoh white coffee  กาแฟไอริช  Karsk  กาแฟขี้ชะมด  Kopi tubruk  คัฟเฟลลัตเต  ลัตเตมัคคียาโต  Liqueur coffee  ลองแบล็ก  Lungo  Mazagran  โอเลี้ยง  Red eye  ริสเตรตโต  Rüdesheimer Kaffee  Tenom coffee  กาแฟขาว  White Russian  กาเฟกอนเลเช  Wiener Melange  Yuenyeung 
วิถีชีวิต:  บาริสตา  Caffè sospeso  Coffee ceremony  CoffeeCon  Coffee culture  Coffee cupping  Coffee Palace  ร้านกาแฟ  ฟิก้า  โกปี๊เตี่ยม  Latte art  Viennese coffee house 
เครื่องดื่มทดแทน:  Barley coffee  ชาข้าวบาร์เลย์  Barleycup  Caro  กาแฟธัญพืช  Chicory  Dandelion coffee  Inka  Maya nut  Postum  Qishr 
อีเห็นข้างลาย
ผลกาแฟที่ชะมดถ่ายออกมาแล้ว  ในเกาะชวาตะวันออก
ชะมดในกรง
ตู้โชว์ในร้านกาแฟไฮโซแสดงกาแฟขี้ชะมดในรูปแบบต่าง ๆ กันคือ เป็นพวงมูลชะมด (ล่าง) เมล็ดที่ยังไม่ได้คั่ว (ซ้าย) และเมล็ดที่คั่วแล้ว (ขวา)
กีฬามหาวิทยาลัยโลกฤดูร้อน 2017

| --- | --- |
เจ้าภาพ: ไทเป, ประเทศไต้หวัน
คำขวัญ: เพื่อคุณ, เพื่อเยาวชน (For You, For Youth)
ประเทศเข้าร่วม: 145 ประเทศ
นักกีฬาเข้าร่วม: 7,639 คน
พิธีเปิด: 19 สิงหาคม พ.ศ. 2560
พิธีปิด: 30 สิงหาคม พ.ศ. 2560
ประธานพิธีเปิด: ไช่ อิงเหวิน ประธานาธิบดีสาธารณรัฐจีน
ผู้จุดคบเพลิง: เจ่น จิน เฟ็ง (เบสบอล)
สนามกีฬาหลัก: สนามกีฬากลางเมืองไทเป
กีฬามหาวิทยาลัยโลกฤดูร้อน 2017 (อังกฤษ: 2017 Summer Universiade; จีน: 2017年夏季世界大學運動會) หรือการแข่งขันกีฬามหาวิทยาลัยโลกฤดูร้อนครั้งที่ 29 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่กรุงไทเป ประเทศไต้หวัน ระหว่างวันที่ 19–30 สิงหาคม พ.ศ. 2560
การเสนอตัวเป็นเจ้าภาพ

เมืองที่ได้รับการเสนอชื่อให้เป็นเจ้าภาพกีฬามหาวิทยาลัยโลกฤดูร้อน 2015 มีทั้งสิ้น 2 เมือง ได้แก่ กรุงบราซีเลีย, ประเทศบราซิล และ กรุงไทเป, ประเทศไต้หวัน เมื่อวันที่ 29 พฤศจิกายน พ.ศ. 2554 มีมติมอบสิทธิการเป็นเจ้าภาพดังกล่าวแก่กรุงไทเป
สนามแข่งขัน

สนามกีฬากลางเมืองไทเป (พิธีเปิดและปิด กรีฑา)
การตลาด > มาสคอต

มาสคอตของการแข่งขันครั้งนี้ก็คือ หมีดำ ชื่อ บราโว
กาวี

องค์การสาธารณสุขระดับนานาชาติ
| --- | --- |
โลโก้ปี 2014 ซึ่งเลียนตราของสหประชาชาติ
ก่อตั้ง: 2000; 24 ปีที่แล้ว (2000)
ประเภท: หุ้นส่วนระหว่างรัฐ-เอกชน
สถานะตามกฎหมาย: ดำเนินงานอยู่
จุดเด่น: วัคซีนป้องกันโรคในมนุษย์
ที่ตั้ง: เมืองเจนีวา ประเทศสวิตเซอร์แลนด์
บุคลากรหลัก: เซ็ท เบอร์กลีย์, Dagfinn Høybråten, Ngozi Okonjo-Iweala, Anuradha Gupta
เว็บไซต์: www.gavi.org
กาวี (อังกฤษ: GAVI หรือชื่อทางการคือ Gavi, the Vaccine Alliance
เคยเรียกว่า GAVI Alliance และก่อนหน้านั้น Global Alliance for Vaccines and Immunization)
เป็นหุ้นส่วนระหว่างรัฐ-เอกชนที่ทำการเกี่ยวกับสาธารณสุขระดับโลก มีจุดประสงค์เพิ่มการให้ยาคุ้มกันโรคแก่บุคคลต่าง ๆ ในประเทศยากจน
องค์กรส่งเสริมความร่วมมือกันระหว่างประเทศกำลังพัฒนา, ประเทศที่ให้ทุนช่วยพัฒนา, องค์การอนามัยโลก,
กองทุนเพื่อเด็กแห่งสหประชาชาติ,
ธนาคารโลก,
อุตสาหกรรมวัคซีนทั้งในประเทศพัฒนาแล้วและกำลังพัฒนา, องค์การวิจัยและเทคโนโลยี, ประชาสังคม, มูลนิธิบิลและเมลินดาเกตส์
และผู้ทำการกุศลอื่น ๆ 
กาวีมีสถานะผู้สังเกตการณ์ในสมัชชาสาธารณสุขโลก (World Health Assembly ตัวย่อ WHA) แห่งสหประชาชาติ
องค์กรได้รับคำยกย่องว่า มีวิธีทำการที่ก้าวหน้า มีประสิทธิภาพ มีกฎระเบียบจุกจิกน้อยกว่าสถาบันของรัฐที่ทำการระหว่างประเทศ เช่น องค์การอนามัยโลก โปรแกรมของกาวีมักให้ผลที่วัดได้ เป็นที่นิยมทางการเมือง อธิบายได้ง่ายโดยมีผลทันการเลือกตั้ง ซึ่งเป็นเสน่ห์สำหรับกลุ่มการเมืองที่หาเสียงเป็นคาบ ๆ
แต่ก็ถูกวิจารณ์ว่าให้อำนาจแก่เอกชนผู้เป็นนายทุนในการตัดสินเป้าหมายทางสาธารณสุขในระดับโลกมากเกินไป,
ให้ความสำคัญก่อนแก่วัคซีนใหม่ ๆ ซึ่งมีราคาสูง โดยให้ทุนและพยายามน้อยกว่าเพื่อขยายการใช้วัคซีนที่มีอยู่แล้วและมีราคาถูก
ซึ่งมีผลลบต่อระบบสาธารณสุขในพื้นที่ ๆ,
ให้เงินอุดหนุนมากเกินไปแก่บริษัทยายักษ์ใหญ่ซึ่งมีกำไรอยู่แล้ว
โดยไม่ได้ทำให้ราคาของวัคซีนลดลง และมีการขัดกันแห่งผลประโยชน์เพราะมีบริษัทผลิตวัคซีนในคณะกรรมการขององค์กร
องค์กรก็พยายามทำการเพื่อแก้ไขปัญหาเหล่านี้
การดำเนินการองค์กรจัดเป็นการทำแบบธุรกิจ เน้นเทคโนโลยี เล็งความต้องการของตลาด และมุ่งเน้นผลที่วัดได้
เป็นรูปแบบดำเนินการที่องค์กรทำเพื่อเป็นตัวอย่างโดยมีชื่อต่าง ๆ เช่น "วิธีการของ (บิล) เกตส์" หรือวิธีแบบอเมริกัน
ซึ่งต่างกับปฏิญญาแอลมาอะตา (Alma Ata Declaration) ซึ่งเน้นผลทางการเมือง สังคม และวัฒนธรรมที่เกิดจากสาธารณสุข
แหล่งทุน

จนถึงเดือนมีนาคม 2019 มูลนิธิบิลและเมลินดาเกตส์ได้บริจาคทุนประมาณ 1,560 ล้านดอลลาร์สหรัฐ (ประมาณ 5 หมื่นล้านบาท) แก่หุ้นส่วนระหว่างปี 2016-2020
ผู้บริจาคหลัก ๆ ของกาวีคือประเทศพัฒนาแล้ว โดยให้ทุนประมาณ 3/4 ของที่ได้ทั้งหมด มีผู้แทนรัฐของประเทศพัฒนาแล้ว 5 ประเทศในคณะกรรมการของกาวี ปกติเป็นเจ้าหน้าที่จากองค์กรการพัฒนาหรือจากกระทรวงการคลัง
ประเทศนอร์เวย์และสหราชอาณาจักรก็เป็นผู้ให้ทุนสำคัญด้วย
วันที่ 12 พฤษภาคม 2020 เมื่อสภาผู้แทนรัฐบาลกลางแคนาดากำลังดำเนินไปอย่างกะโผลกกะเผลกในการระบาดทั่วของไวรัสโคโรนา พ.ศ. 2562-2563 รัฐมนตรีกระทรวงพัฒนาการนานาชาติได้เป็นตัวแทนของรัฐบาลกลางประกาศให้ทุน 600 ล้านดอลลาร์แคนาดา (ประมาณหมื่นสี่พันล้านบาท) แก่กาวี
ประวัติและโปรแกรม

กาวีได้จัดตั้งขึ้นในปี 2000 เป็นองค์กรสืบต่อจากโครงการริเริ่มวัคซีนสำหรับเด็ก (Children's Vaccine Initiative) ซึ่งตั้งขึ้นในปี 1990
ประวัติและโปรแกรม > ผู้นำ

จูเลียน ล็อบ-เลวิตต์ เป็นประธานบริหารของกาวีระหว่างปี 2004-2010
มีข่าวลือว่าเขาลาออกจากองค์กรเพราะความไม่เห็นด้วยในโปรแกรม health system strengthening (ตัวย่อ HSS คร่าว ๆ หมายถึงการปรับปรุงระบบสาธารณสุขของทั้งประเทศ)
เซ็ท เบอร์กลีย์ (Seth Berkley) ได้เป็นประธานบริหารตั้งแต่ปี 2011
ในเดือนสิงหาคม 2014 กาวีได้เปลี่ยนชื่อจาก พันธมิตรกาวี (GAVI Alliance) แล้วสร้างโลโก้ใหม่ซึ่งเลียนตราขององค์การสหประชาชาติอย่างจงใจ แต่มีสีเขียวเป็นข้อต่าง
เจ้าหน้าที่ของรัฐและผู้เชี่ยวชาญทางสาธารณสุขต่างก็มีข้อวิจารณ์ต่อกาวี และต่อโครงการริเริ่มทางสาธารณสุขโลก (global health initiatives ตัวย่อ GHIs) ที่มีผู้ดำเนินการจากทั้งภาครัฐและเอกชนอื่น ๆ ว่าองค์กรไม่ชอบด้วยกฎหมายทางประชาธิปไตย และไม่มีอำนาจในการตัดสินประเด็นทางสาธารณสุข
ผู้ให้ทุนเอกชนสามารถใช้อิทธิพลกับหุ้นส่วนรัฐ-เอกชนเช่นกาวี ได้ง่ายกว่ากับองค์กรของรัฐแท้ ๆ
มีข้อวิจารณ์ด้วยว่า เจ้าหน้าที่ของ GHIs มักรับมาทำงานสด ๆ จากสถาบันการศึกษาชั้นนำต่าง ๆ ทั้ง ๆ ที่ไม่มีประสบการณ์ในระบบสาธารณสุขโดยเฉพาะในประเทศยากจน
เจ้าหน้าที่ขององค์การอนามัยโลกได้วิจารณ์กาวีลับหลังว่า ก้าวก่ายและบั่นทอนอาณัติ/อำนาจที่องค์การอนามัยโลกได้รับมอบหมาย
ประวัติและโปรแกรม > การเปลี่ยนราคาและการวางตลาดของวัคซีน

ในปี 2012 รายงานขององค์การแพทย์ไร้พรมแดน (MSF) ได้วิจารณ์กาวีว่า ให้ทุนมากเกินไปเพื่อวัคซีนใหม่ ๆ ที่แพงโดยละเลยไม่สนับสนุนวัคซีนราคาถูกที่มีอยู่แล้วแก่เด็ก ๆ 
ผู้ให้คำปรึกษาทางนโยบายวัคซีนของ MSF กล่าวว่า "เด็กในโลกร้อยละ 20 ไม่ได้แม้แต่วัคซีนพื้นฐาน"
องค์กรวิจารณ์แผนทำการวัคซีนโลก (Global Vaccine Action Plan ตัวย่อ GVAP) ซึ่งเป็นแผนการร่วมมือกันขององค์การอนามัยโลกที่กาวีจัดว่าเป็นผู้นำ ว่าไม่สมบูรณ์เพราะไม่ช่วยเด็กร้อยละ 20 เหล่านั้นรวมจำนวนราว ๆ 19 ล้านคน
ประวัติและโปรแกรม > การเปลี่ยนราคาและการวางตลาดของวัคซีน > วัคซีนรวม 5 อย่าง (pentavalent vaccine)

ในปี 2011 กาวีตั้ง "การกำหนดวิถีทางตลาดของวัคซีนและอุปกรณ์การสร้างภูมิคุ้มกันอื่น ๆ" เป็นเป็นเป้าหมายยุทธการขององค์กร
องค์กรใช้เวลานานถึง 15 ปี (ระหว่างปี 2005-2020) กับโปรแกรมวัคซีนรวม 5 อย่าง (pentavalent vaccine) เพื่อปรับตลาดวัคซีนให้เสถียรและให้แข่งขันกันดี
โดยราคาวัคซีนก็ได้ตกลงเมื่อแข่งขันกันเพิ่มขึ้น และการตั้งราคาแตกต่างกัน (แล้วแต่ประเทศ) ก็ได้ลดลง
องค์กรจะประเมินว่าได้บรรลุเป้าหมายโดยตัวเลขหรือไม่ในปี 2020
จำนวนผู้ผลิตวัคซีนรวม 5 อย่างที่ได้การรับรองได้เพิ่มขึ้น ทำให้แข่งขันกันเพิ่มขึ้น กราฟโดยกาวี ไม่แสดงชื่อผู้ผลิต
ราคาของวัคซีนรวม 5 อย่างได้ตกลง โดยการตั้งราคาแตกต่างกันก็ได้หายไปเกือบหมดจากตลาด กราฟโดยกาวี เป็นราคาที่ขายให้แก่กองทุนเพื่อเด็กแห่งสหประชาชาติเท่านั้น
ประวัติและโปรแกรม > การระบาดทั่วของไวรัสโคโรนา

ประธานบริหารของกาวีคือเซ็ท เบอร์กลีย์ได้ให้ข้อสังเกตว่า การตอบสนองของโลกต่อการระบาดทั่วของไวรัสโคโรนา พ.ศ. 2562-2563 เริ่มต้นค่อนข้างดี
แต่ก็เตือนว่าจำเป็นต้องประสานงานการผลิตสิ่งที่จำเป็นในระดับโลก
เขาเสนอว่า การตอบสนองต่อโรคระบาดทั่วจำเป็นต้องมาจากทั่วโลก โดยสถานที่ที่ใช้อำนวยการส่วนต่าง ๆ ของกระบวนการควรจะรวมเข้าเป็นส่วนของโครงการระดับโลก
เขาหวังว่า ประเทศกลุ่ม 20 ควรทำงานร่วมกันโดยมีงบประมาณเป็นหมื่น ๆ ล้านดอลลาร์สหรัฐ และประเทศแต่ละประเทศ ๆ ควรเตรียมตัวให้แบ่งวัคซีนส่งไปยังเขตที่จัดว่า จำเป็นมากที่สุด
โปรแกรมวัคซีน

กาวีสนับสนุนวัคซีนดังต่อไปนี้คือ
| วัคซีน 	 | โรค |
| --- | --- |
วัคซีนฮิวแมนแพปพิลโลมาไวรัส : ฮิวแมนแพปพิลโลมาไวรัส
วัคซีนโรคโปลิโอ : โรคโปลิโอ
วัคซีนไวรัสสมองอักเสบญี่ปุ่น 	: ไวรัสสมองอักเสบญี่ปุ่น (Japanese encephalitis)
Meningococcal vaccine 	: Neisseria meningitidis (Meningitis A vaccine)
วัคซีนโรคหัดและโรคหัดเยอรมัน : โรคหัด / วัคซีนโรคหัด, โรคหัดเยอรมัน / วัคซีนโรคหัดเยอรมัน
วัคซีนป้องกันเชื้อนิวโมคอคคัส (pneumococcal vaccine) 	: Streptococcus pneumoniae
วัคซีนไข้รากสาดน้อย 	: ไข้รากสาดน้อย
วัคซีนอหิวาตกโรค : อหิวาตกโรค
วัคซีนโรตาไวรัส 	: โรตาไวรัส
วัคซีนไข้เหลือง : ไข้เหลือง
วัคซีนรวม 5 อย่าง (pentavalent vaccine) 	: โรคคอตีบ, บาดทะยัก, โรคไอกรน, Haemophilus influenzae / haemophilus influenza vaccine (haemophilus influenza Type B), ตับอักเสบ บี
เชิงอรรถ

1 2 3  โซ่อุปาทานที่ควบคุมอุณหภูมิ (cold chain) 
เป็นโซ่การปรับอุณหภูมิที่ไม่ขาดเริ่มตั้งแต่การผลิต การเก็บในคลังสินค้า การจำหน่ายสินค้า ซึ่งรวมอุปกรณ์และโลจิสติกส์ที่เกี่ยวข้องกัน เพื่อรักษาอุณหภูมิให้ต่ำในพิสัยที่ต้องการ
มันใช้รักษาและยืดอายุคุณภาพสินค้าของผลิตภัณฑ์ เช่น ผลิตภัณฑ์เกษตร
อาหารทะเล อาหารแช่แข็ง ฟิล์มถ่ายรูป สารเคมี และยา
ไม่เหมือนกับสินค้าและผลิตภัณฑ์อื่น ๆ สินค้าเหล่านี้เสียได้ และจัดว่าเป็นสินค้ากำลังขนส่งหรือบรรทุกตลอดจนกระทั่งถึงที่หมาย แม้เมื่อเก็บไว้ชั่วคราวในห้องเย็น
↑  งบประมาณการพัฒนาบุคลากรและสมรรถนะการทำงานอยู่ที่อัตราร้อยละ 22 โดยอัตราร้อยละ 15.8 ใช้เป็นเงินโบนัส
↑  จัดเป็นประเทศมีรายได้ปานกลางระดับสูง (เทียบกับระดับต่ำ) โดยธนาคารโลกสำหรับปี 2021
↑  1/3 ของ 40% เท่ากับ 13.3333...%
แหล่งข้อมูลอื่น

เว็บไซต์ทางการ
บิล เกตส์ เมื่อพูดในงานรับบริจาคให้กาวีในสหราชอาณาจักรเดือนมิถุนายน 2011
เจ้าหน้าที่ศูนย์สาธารณสุขในประเทศเอธิโอเปียเหนือเตรียมฉีดวัคซีนโรคหัดที่กาวีมอบให้
กีฬามหาวิทยาลัยโลกฤดูหนาว 2025

| --- | --- |
เมืองเจ้าภาพ: ตูริน ประเทศอิตาลี
คำขวัญ: ทำให้ดีที่สุดเท่าที่จะทำได้ (Per essere il meglio che puoi essere)
ครั้งที่: 32
ทีมเข้าร่วม: 32
กีฬา: 100 รายการ ใน 15 ชนิดกีฬา
พิธีเปิด: 13 มกราคม
พิธีปิด: 23 มกราคม
ประธานพิธีเปิด: ประธานาธิบดี เซร์คิโอ มัตตาเรลล่า (คาดการณ์)
ผู้จุดคบเพลิง: TBA
สนามกีฬาหลัก: สตาดิโอ โอลิมปิโก กรานเด โตริโน (พิธีเปิด) อินเกรสโซอลิอันซ์สเตเดียม (พิธีปิด)
เว็บไซต์ทางการ: wugtorino2025.com
← 2023 Lake Placid
กีฬามหาวิทยาลัยโลกฤดูหนาว 2025 (อังกฤษ: 2025 FISU Winter World University Games) หรือที่เรียกอย่างไม่เป็นทางการว่า กีฬามหาวิทยาลัยโลกฤดูหนาว ครั้งที่ 32 (อังกฤษ: XXXII Winter Universiade) และรู้จักกันทั่วไปในชื่อ โตริโน 2025 เป็นการแข่งขันกีฬาหลายประเภทระดับนานาชาติ กำหนดแข่งขันตั้งแต่วันที่ 13 ถึง 23 มกราคม พ.ศ. 2568 ในเมืองตูริน ประเทศอิตาลี เมืองหลวงของแคว้นปีเอมอนเตสได้รับการยืนยันให้เป็นเมืองเจ้าภาพสำหรับการแข่งขันเมื่อวันที่ 15 พฤษภาคม ค.ศ. 2021 ครั้งนี้จะเป็นครั้งที่ 12 ในประวัติศาสตร์ที่การแข่งขันกีฬามหาวิทยาลัยโลกจะจัดขึ้นในประเทศอิตาลีหลังจากจัดแข่งขันฤดูหนาวมาแล้ว 7 ครั้งต่อจากกีฬามหาวิทยาลัยโลกฤดูหนาวครั้งล่าสุดที่เมืองเทรติโนในปี ค.ศ. 2013
การคัดเลือกเจ้าภาพ

เมื่อวันที่ 6 กรกฎาคม ค.ศ. 2020 ตัวแทนจากเมืองตูริน, แคว้นปีเอมอนต์, มหาวิทยาลัยตูริน, โปลีเทคนิคแห่งตูริน, ซียูเอสตูริน, อีดีไอเอสยู และ มหาวิทยาลัยอีสต์ปีเอมอน ประกาศอย่างเป็นทางการว่าจะสมัครเป็นเจ้าภาพการแข่งขันในปี ค.ศ. 2025
แหล่งข้อมุลอื่น

เว็บไซต์หลัก
| ด ค กกีฬามหาวิทยาลัยโลก |
| --- | --- | --- |
| ฤดูร้อน |  1959 ตูริน  1961 โซเฟีย  1963 ปอร์โตอาเลเกร  1965 บูดาเปสต์  1967 โตเกียว  1970 ตูริน  1973 มอสโก  1975 โรม  1977 โซเฟีย  1979 เม็กซิโกซิตี้  1981 บูคาเรสต์  1983 เอดมันตัน  1985 โกเบ  1987 ซาเกร็บ  1989 ดูสบูร์ก  1991 เชฟฟิลด์  1993 บัฟฟาโล  1995 ฟุกุโอกะ  1997 ซิซิลี  1999 ปาลมา เดอ มายอร์กา  2001 ปักกิ่ง  2003 แทกู  2005 อิซมีร์  2007 กรุงเทพฯ  2009 เบลเกรด  2011 เสินเจิ้น  2013 คาซาน  2015 กวางจู  2017 ไทเป  2019 เนเปิลส์  2021 เฉิงตู†  2023 เยคาเตรินเบิร์ก ‡  2025 ไรน์-รูห์ร  2027 ชุงชอง  2029 นอร์ทแคโรไลนา  |  |
| ฤดูหนาว |  1960  1962  1964  1966  1968  1970  1972  1975  1978  1981  1983  1985  1987  1989  1991  1993  1995  1997  1999  2001  2003  2005  2007  2009  2011  2013  2015  2017  2019  2021  2023  2025  |  |
 †เลื่อนออกไปเป็นปี ค.ศ. 2023 เนื่องจาก การระบาดทั่วของโควิด-19  ‡ถูกยกเลิกเนื่องจากการรุกรานยูเครนโดยรัสเซีย  §ถูกยกเลิกเนื่องจากการระบาดทั่วของไวรัสโควิด-19   FISU  Sports at the FISU World University Games  สรุปเหรียญรางวัลกีฬามหาวิทยาลัยโลกตลอดกาล  เหรียญรางวัลกีฬามหาวิทยาลัยโลกโดยประเทศเจ้าภาพ
กีฬามหาวิทยาลัยโลกฤดูร้อน 2005

| --- | --- |
เมืองเจ้าภาพ: อิซเมียร์, ประเทศตุรกี
นักกีฬาเข้าร่วม: 9,500 คน(คาดการณ์)
ชนิด: 14 ชนิด
พิธีเปิด: 11 สิงหาคม 2005
พิธีปิด: 22 สิงหาคม 2005
ประธานพิธีเปิด: อาห์เม็ต เนคเดต เซเซอร์
สนามกีฬาหลัก: สนามกีฬาอิซมีร์อตาเติร์ก
← แทกู 2003กรุงเทพฯ 2007 →
กีฬามหาวิทยาลัยโลกฤดูร้อน 2005 (อังกฤษ: 2005 Summer Universiade) หรือการแข่งขันกีฬามหาวิทยาลัยโลกฤดูร้อนครั้งที่ 23 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่เมืองอิซมีร์ ประเทศตุรกี ระหว่างวันที่ 11 สิงหาคม ถึง 22 สิงหาคม พ.ศ. 2548
การแข่งขัน > ขนิดกีฬา > รายการหลัก

กรีฑา  (รายละเอียด)
บาสเกตบอล  (รายละเอียด)
กระโดดน้ำ  (รายละเอียด)
ฟันดาบ  (รายละเอียด)
ฟุตบอล  (รายละเอียด)
ยิมนาสติก  (รายละเอียด)
ว่ายน้ำ  (รายละเอียด)
เทนนิส  (รายละเอียด)
วอลเลย์บอล  (รายละเอียด)
โปโลน้ำ  (รายละเอียด)
การแข่งขัน > ขนิดกีฬา > รายการตัวเลือก

ยิงธนู  (รายละเอียด)
เรือใบ  (รายละเอียด)
เทควันโด  (รายละเอียด)
มวยปล้ำ  (รายละเอียด)
การแข่งขัน > ประเทศที่เข้าร่วมแข่งขัน

| 0 | 1 | 2 |
| --- | --- | --- |
|   แอลเบเนีย   แอลจีเรีย   แองกวิลลา   อาร์มีเนีย   ออสเตรเลีย   ออสเตรีย   อาเซอร์ไบจาน   บังกลาเทศ   บาร์เบโดส   เบลารุส   เบลเยียม   เบนิน   ภูฏาน   บอตสวานา   บราซิล   บัลแกเรีย   บูร์กินาฟาโซ   บุรุนดี   แคนาดา   ชาด   ชิลี   คอโมโรส   สาธารณรัฐคองโก   คอสตาริกา   โกตดิวัวร์   โครเอเชีย   คิวบา   ไซปรัส   เช็กเกีย   เดนมาร์ก   เอกวาดอร์   อียิปต์   เอลซัลวาดอร์   อิเควทอเรียลกินี   เอสโตเนีย   เอธิโอเปีย   ฟีจี   ฟินแลนด์   ฝรั่งเศส   จอร์เจีย   เยอรมนี   กานา   สหราชอาณาจักร |   กรีซ   กินี   กินี-บิสเซา   เฮติ   ฮอนดูรัส   ฮ่องกง   ฮังการี   ไอซ์แลนด์   อินเดีย   อินโดนีเซีย   อิรัก   ไอร์แลนด์   อิหร่าน   อิสราเอล   อิตาลี   จาเมกา   ญี่ปุ่น   จอร์แดน   เคนยา   เกาหลีเหนือ   เกาหลีใต้   ลัตเวีย   เลบานอน   ไลบีเรีย   เลบานอน   ลิทัวเนีย   ลักเซมเบิร์ก   มาเก๊า   มาดากัสการ์   มาลาวี   มาเลเซีย   มอลตา   มอริเชียส   เม็กซิโก   ไมโครนีเชีย   มอลโดวา   มองโกเลีย   โมร็อกโก   นามิเบีย   เนปาล   เนเธอร์แลนด์   เนเธอร์แลนด์แอนทิลลีส   นิวซีแลนด์   นิการากัว |   ไนเจอร์   ไนจีเรีย   นอร์เวย์   ปากีสถาน   ปาเลสไตน์   ปานามา   ปารากวัย   เปรู   โปแลนด์   โปรตุเกส   ปวยร์โตรีโก   โรมาเนีย   รัสเซีย   รวันดา   เซนต์วินเซนต์และเกรนาดีนส์   ซานมารีโน   เซเนกัล   เซอร์เบียและมอนเตเนโกร   สิงคโปร์   สโลวาเกีย   สโลวีเนีย   โซมาเลีย   แอฟริกาใต้   สเปน   ศรีลังกา   ซูดาน   ซูรินาม   เอสวาตีนี   สวิตเซอร์แลนด์   สวีเดน   จีนไทเป   แทนซาเนีย   ไทย   โตโก   ตุรกี   เติร์กเมนิสถาน   ยูกันดา   ยูเครน   สหรัฐอาหรับเอมิเรตส์   สหรัฐ   อุรุกวัย   หมู่เกาะเวอร์จินของสหรัฐ   เยเมน   แซมเบีย   ซิมบับเว |
สรุปเหรียญการแข่งขัน

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  รัสเซีย | 26 | 16 | 23 | 65 |
| 2 |  ชิลี | 21 | 16 | 12 | 49 |
| 3 |  ญี่ปุ่น | 18 | 18 | 20 | 56 |
| 4 |  ยูเครน | 18 | 16 | 18 | 52 |
| 5 |  สหรัฐ | 17 | 12 | 14 | 43 |
| 6 |  โปแลนด์ | 12 | 8 | 8 | 28 |
| 7 |  เกาหลีใต้ | 11 | 14 | 9 | 34 |
| 8 |  ตุรกี | 10 | 11 | 6 | 27 |
| 9 |  จีนไทเป | 6 | 2 | 4 | 12 |
| 10 |  อิตาลี | 5 | 6 | 13 | 24 |
กีฬาแฮนด์บอลในโอลิมปิกฤดูร้อน 2024 – รอบคัดเลือกทีมหญิง โซนเอเชีย

| รายละเอียดการแข่งขัน |
| --- | --- |
ประเทศเจ้าภาพ:  ญี่ปุ่น
วันที่: 17–23 สิงหาคม ค.ศ. 2023
ทีม: 5 (จาก 1 สหพันธ์)
สนาม: 1 (ใน 1 เมือง)
อันดับ
ชนะเลิศ:  เกาหลีใต้
รองชนะเลิศ:  ญี่ปุ่น
อันดับสาม:  จีน
อันดับสี่:  คาซัคสถาน
สถิติการแข่งขัน
จำนวนนัด: 10
ประตูรวม: 613 (61 ต่อนัด)
ผู้ทำประตูสูงสุด:  ภาวนา (26 ประตู)
ผู้เล่นยอดเยี่ยม:  คัง คย็อง-มิน
การแข่งขัน แฮนด์บอลหญิงรอบคัดเลือกโอลิมปิก โซนเอเชีย 2024 (อังกฤษ: Asian Women's Qualification for Olympic Games 2024) จัดขึ้นที่ฮิโรชิมา ประเทศญี่ปุ่น ทีมชาติเกาหลีใต้ในฐานะผู้ชนะการแข่งขันได้ผ่านเข้ารอบโอลิมปิกฤดูร้อน 2024
การจัดอันดับ

อุซเบกิสถานถอนตัวก่อนการแข่งขัน
| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- |
| 1 |  เกาหลีใต้ | 4 | 4 | 0 | 0 | 156 | 82 | +74 | 8 | โอลิมปิกฤดูร้อน 2024 |
| 2 |  ญี่ปุ่น (H) | 4 | 3 | 0 | 1 | 163 | 88 | +75 | 6 | รอบคัดเลือก |
| 3 |  จีน | 4 | 2 | 0 | 2 | 101 | 118 | −17 | 4 |  |
| 4 |  คาซัคสถาน | 4 | 1 | 0 | 3 | 112 | 154 | −42 | 2 |  |
| 5 |  อินเดีย | 4 | 0 | 0 | 4 | 81 | 171 | −90 | 0 |  |
แหล่งที่มา: AHF
กฎการจัดอันดับ: 1) คะแนน; 2) คะแนนตัวต่อตัว; 3) ผลต่างประตูแบบตัวต่อตัว; 4) จำนวนประตูที่ทำได้แบบตัวต่อตัว; 5) ผลต่างประตู
 เจ้าภาพ.
กีฬาฮอกกี้ในเอเชียนเกมส์ 2022 – รอบคัดเลือกชาย

รอบคัดเลือกชายของกีฬาฮอกกี้ในเอเชียนเกมส์ 2022 (อังกฤษ: 2022 Men's Asian Games Qualifier) เป็นการแข่งขันรอบคัดเลือกสำหรับการแข่งขันฮอกกี้ชายในเอเชียนเกมส์ 2022 จัดขึ้นตั้งแต่วันที่ 6 ถึง 15 พฤษภาคม ค.ศ. 2022 ที่กรุงเทพมหานคร ประเทศไทย เพื่อคัดเลือกทีม 6 อันดับแรกที่ได้ผ่านเข้ารอบในเอเชียนเกมส์ 2022
ทีม

บังกลาเทศ
ฮ่องกง
อินโดนีเซีย
คาซัคสถาน
โอมาน
สิงคโปร์
ศรีลังกา
ไทย
อุซเบกิสถาน
สรุปอันดับ

| อันดับ | ทีม | การคัดเลือก |
| --- | --- | --- |
| 1 |  โอมาน | เอเชียนเกมส์ 2022 |
| 2 |  บังกลาเทศ | เอเชียนเกมส์ 2022 |
| 3 |  อินโดนีเซีย | เอเชียนเกมส์ 2022 |
| 4 |  ไทย (H) | เอเชียนเกมส์ 2022 |
| 5 |  ศรีลังกา | เอเชียนเกมส์ 2022 |
| 6 |  อุซเบกิสถาน | เอเชียนเกมส์ 2022 |
| 7 |  สิงคโปร์ |  |
| 8 |  ฮ่องกง |  |
| 9 |  คาซัคสถาน |  |

ที่มา: FIH
ดูเพิ่ม

กีฬาฮอกกี้ในเอเชียนเกมส์ 2022 – รอบคัดเลือกหญิง
กึ่งประชาธิปไตย

ประชาธิปไตยครึ่งใบ หรือ กึ่งประชาธิปไตย (อังกฤษ: Semi democracy) หมายถึงรัฐที่มีระบอบการปกครองลักษณะทั้งประชาธิปไตยและเผด็จการ
↑  https://www.isranews.org/isranews-news/63230-index.html